text: Brand i saltlager udløste alarm
  06 januar 2010 kl. 09.28
  Brand i en maskine til at transportere salt udløste onsdag morgen en større brandudrykning til Fredericia Havn. Brandvæsenet frygtede, at ilden ville brede sig til olie- og kemikaliedepoter.
  Imidlertid lykkedes det hurtigt at få slukket branden i maskinen.
  Branden opstod i G.C. Riebers saltlager på havnen.
  Firmaet modtager i dag en stor saltlast.
  Mange byggemarkeder i Syd- og Sønderjylland er udgået for salt, og det kniber også med vejsalt i enkelte kommuner. Blandt andet i Ikast-Brande.
  